**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 20 – 10 – 2025**

**ΑΜΑΡΟΥΣΙΟΥ Αρ. Πρ.: 280**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 210 8020697**

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//: www.syllogosekpaideutikonpeamarousisou.gr**

**ΠΡΟΣ**

**ΤΑ ΜΕΛΗ ΤΟΥ ΣΥΛΛΟΓΟΥ**

**Κοινοποίηση: Δ. Ο. Ε., Συλλόγους Εκπ/κών Π.Ε. της χώρας**

**ΨΗΦΙΣΜΑ**

**ΔΙΩΞΕΙΣ-ΚΑΤΑΣΤΟΛΗ-ΧΤΥΠΗΜΑ ΤΩΝ ΔΙΑΔΗΛΩΣΕΩΝ ΚΑΙ ΤΗΣ ΑΠΕΡΓΙΑΣ**

**ΣΤΟΥΣ ΔΡΟΜΟΥΣ ΘΑ ΣΠΑΣΕΙ Η ΤΡΟΜΟΚΡΑΤΙΑ**

**ΟΛΟΙ ΤΗΝ ΤΡΙΤΗ 21/10 19:00 ΠΡΟΠΥΛΑΙΑ ΣΤΗ ΣΥΓΚΕΝΤΡΩΣΗ ΕΝΑΝΤΙΑ ΣΤΟ ΝΕΟ ΝΟΜΟ ΓΙΑ ΤΟ ΠΕΙΘΑΡΧΙΚΟ ΣΤΟ ΔΗΜΟΣΙΟ- ΣΤΙΣ ΔΙΩΞΕΙΣ- ΣΤΗΝ ΚΑΤΑΣΤΟΛΗ ΔΙΑΔΗΛΩΣΕΩΝ**

Συνεχώς θωρακίζεται το κράτος και η κυβέρνηση απέναντι στους αγώνες του λαού των εργαζόμενων και της νεολαίας.

* Στο δημόσιο σχολείο χιλιάδες είναι οι διώξεις εκπαιδευτικών που διώκονται πειθαρχικά γιατί συμμετέχουν στις αποφάσεις των σωματείων τους ενάντια στην αξιολόγηση, γιατί αγωνίζονται για τα δικαιώματά τους και των μαθητών τους. Χαρακτηριστικά τα παραδείγματα της Χρύσας Χοτζόγλου, που βρίσκεται σε δυνητική αργία με απόφαση Υπουργού, αλλά και άλλων συναδέλφων που απειλούνται με αργία όπως η Σοφία Καψαλάκη, η Ευαγγελία Τριανταφύλλου, η Λυδία Κάσση. Αλλά και οι διώξεις των εκπαιδευτικών Κώστα Τουλγαρίδη και Έφης Λάζου.
* Το καλοκαίρι ψήφισε ένα νέο νόμο για τα Πειθαρχικά σε όλο το Δημόσιο, με χαρακτηριστικά ιδιωνύμου, που κάνει πιο εύκολες τις απολύσεις, φέρει ακόμα πιο αυστηρές ποινές, επιχειρεί να τρομοκρατήσει και να οδηγήσει σε απόλυτη σιγή νεκροταφείου παντού.
* Την ίδια στιγμή είδαμε την βίαιη επίθεση στους διαδηλωτές, από τις δυνάμεις των ΜΑΤ, στην πορεία αλληλεγγύης στον Παλαιστινιακό λαό στις 7/10 στην Αθήνα. Με απολογισμό δεκάδων τραυματιών, και συλλήψεων με πολύ βαριές κατηγορίες. Αποτελεί συνέχεια της στρατηγικής στήριξης της κυβέρνησης και του κράτους στο Ισραήλ και ενάντια στον Παλαιστινιακό λαό.
* Στις 13/10 ξεκίνησαν τα πρώτα Πειθαρχικά φοιτητών, με τον νέο νόμο που ψηφίστηκε το καλοκαίρι, ενώ φαίνεται ότι το ζήτημα της καταστολής των αγώνων της νεολαίας αποτελεί ζήτημα πρώτης γραμμής για το σύστημα. Ενώ στις 13/10 οι δυνάμεις καταστολής έκαναν επιχείρηση συλλήψεων στην κατάληψη του ΦΣ αρχιτεκτονικής και συνέλαβαν φοιτητές που βρίσκονταν εκεί.
* Ενώ στο ΕΚΠΑ συνεχίζεται ο αγώνας για την επαναπρόσληψη του Δ. Αντωνίου, συμβασιούχου διοικητικού υπαλλήλου, ο οποίος απολύθηκε εκδικητικά (δις), γιατί στήριξε ενεργά τον αγώνα των φοιτητών ενάντια στα ιδιωτικά πανεπιστήμια.
* Παράλληλα το δικαίωμα στην απεργία, στο σωματείο χτυπιέται συνεχώς με τους νόμους που έχουν ψηφιστεί όλο το προηγούμενο διάστημα (Χατζηδάκη, Γεωργιάδη, Αχτσιόγλου) και χτυπούν την οργάνωση και το δικαίωμα στην συνδικαλιστική δράση.

**Όλα αυτά δεν γίνονται σε μια τυχαία περίοδο**. Γιατί στην εκπαίδευση εξελίσσεται μια επιχείρηση σαρώματος δικαιωμάτων και κατακτήσεων τόσο των εργασιακών όσο και των δικαιωμάτων των μαθητών στο σχολείο. Αλλά και συνολικά στην κοινωνία επιχειρείται να επιβληθεί ένας σύγχρονος εργασιακός μεσαίωνας (13 ώρες εργασίας, μισθοί που δεν φτάνουν ούτε για ζήτω κτλ), ενώ ότι υπήρχε σαν κατάκτηση ανατρέπεται!

Δεν θα το αφήσουμε έτσι! Ξέρουμε ότι τα δικαιώματα μας κατακτήθηκαν με αγώνες και με αγώνες θα τα υπερασπιστούμε. Οι εργαζόμενοι, οι νέοι, όλος ο λαός θα παλέψουμε από κοινού για να σπάσει αυτή η τρομοκρατία που επιβάλλεται. Συνεχίζουμε τον αγώνα για να παρθεί πίσω η Δυνητική Αργία της Χρύσας Χοτζόγλου, για να επαναπροσληφθεί ο Δημήτρης Αντωνίου που απολύθηκε εκδικητικά από το ΕΚΠΑ, για να σταματήσουν οι διώξεις στους αγωνιστές. Συντονίζουμε τον αγώνα μας ενάντια στην τρομοκρατία και την καταστολή.

**ΟΛΟΙ ΤΗΝ ΤΡΙΤΗ 21/10 19:00 ΠΡΟΠΥΛΑΙΑ ΣΤΗ ΣΥΓΚΕΝΤΡΩΣΗ ΕΝΑΝΤΙΑ ΣΤΟ ΝΕΟ ΝΟΜΟ ΓΙΑ ΤΟ ΠΕΙΘΑΡΧΙΚΟ ΣΤΟ ΔΗΜΟΣΙΟ- ΣΤΙΣ ΔΙΩΞΕΙΣ- ΣΤΗΝ ΚΑΤΑΣΤΟΛΗ ΔΙΑΔΗΛΩΣΕΩΝ**

